Deg usefru wis 43 Nna Saɛdiya tebder-d awal n laɛmum teqseḍ-d yis-s arraw n yimjuhad ttuɣaḍen acku mi muten yimawlan-nsen ad d-grin ɣer laɛmum, ur ẓrin d acu i ten-yettraǧun ur ttafen ara leḥnana neɣ leḥmala, tameṭṭut n ɛemm-nsen tettwali-ten amzun d irbiben-is d taɛekemt fell-as xas yella anda llan laɛmum iten-iḥemlen acku ad iḥninen s yidammen-nsen , maca tilawin-nsen xaṭi , ayen i asent-irennun lekruhga-a ladɣa ma ufraren-d ɣef warraw-is ama di ṣṣifa ama di leḥraca, daɣen yella wanda isen-ttekksen ayla-nsen ama d amur-nsen ama d axxam, ma sɛan ama d adrim , ihi tamɛict uɣur laɛmum ladɣa di tallit n ṭrad ɣef wakken i dteḥka Nna Saɛdiya d tudert yecban lmut.